CELEX: 32017R1399
Language: ro
Date: 2017-07-28 00:00:00
Title: Regulamentul (UE) 2017/1399 al Comisiei din 28 iulie 2017 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește poliaspartatul de potasiu (Text cu relevanță pentru SEE. )

29.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 199/8
               
            REGULAMENTUL (UE) 2017/1399 AL COMISIEI
      din 28 iulie 2017
      de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește poliaspartatul de potasiu
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) și articolul 14,
      având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
      întrucât:
      
                  (1)
               
               
                  Anexa II la Regulamentul (CE) nr. 1333/2008 prevede o listă a Uniunii conținând aditivii alimentari autorizați pentru utilizare în produsele alimentare și condițiile de utilizare a acestor aditivi.
               
            
                  (2)
               
               
                  Numai aditivii alimentari incluși în lista Uniunii din anexa II la Regulamentul (CE) nr. 1333/2008 pot fi introduși pe piață și utilizați în produsele alimentare în conformitate cu condițiile de utilizare specificate în regulament.
               
            
                  (3)
               
               
                  Unii aditivi alimentari sunt destinați unor utilizări specifice în anumite practici și procese oenologice. Utilizarea acestor aditivi alimentari ar trebui să se facă în conformitate cu Regulamentul (CE) nr. 1333/2008 și cu dispozițiile specifice prevăzute în legislația relevantă a Uniunii.
               
            
                  (4)
               
               
                  Dispozițiile specifice care autorizează utilizarea aditivilor pentru vin sunt prevăzute în Regulamentul (UE) nr. 1308/2013 al Parlamentului European și al Consiliului (3), în Decizia 2006/232/CE a Consiliului (4), în Regulamentul (CE) nr. 606/2009 al Comisiei (5) și în măsurile de punere în aplicare a actelor legislative respective.
               
            
                  (5)
               
               
                  Regulamentul (UE) nr. 231/2012 al Comisiei (6) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
               
            
                  (6)
               
               
                  Lista Uniunii și specificațiile pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie ca urmare a unei cereri.
               
            
                  (7)
               
               
                  La 24 februarie 2015, a fost depusă o cerere de autorizare a utilizării poliaspartatului de potasiu ca stabilizator pentru vin. Cererea a fost pusă la dispoziția statelor membre în temeiul articolului 4 din Regulamentul (CE) nr. 1331/2008.
               
            
                  (8)
               
               
                  Autoritatea Europeană pentru Siguranța Alimentară a evaluat siguranța poliaspartatului de potasiu ca aditiv alimentar și a concluzionat în avizul (7) său din 9 martie 2016 că nu există nicio problemă de siguranță în ceea ce privește propunerea de utilizare a acestuia pentru vin la un nivel maxim de utilizare de 300 mg/l și la niveluri tipice cuprinse între 100 și 200 mg/l.
               
            
                  (9)
               
               
                  Poliaspartatul de potasiu acționează ca stabilizator împotriva precipitării cristalelor de tartrat în vin (vin roșu, rosé și alb). Acesta contribuie la păstrarea calității și a stabilității vinului, iar utilizarea lui nu are niciun impact asupra proprietăților senzoriale ale vinului. Prin urmare, este oportun să se includă poliaspartatul de potasiu în lista Uniunii cu aditivi alimentari și să se aloce numărul E 456 ca număr E al acestui aditiv pentru a permite autorizarea lui ca stabilizator pentru vin în cadrul dispozițiilor specifice din legislația relevantă a Uniunii.
               
            
                  (10)
               
               
                  Specificațiile pentru substanța poliaspartat de potasiu (E 456) ar trebui să fie incluse în Regulamentul (UE) nr. 231/2012 atunci când aceasta este inclusă pentru prima dată în lista Uniunii cu aditivi alimentari prevăzută în anexa II la Regulamentul (CE) nr. 1333/2008.
               
            
                  (11)
               
               
                  Prin urmare, Regulamentele (CE) nr. 1333/2008 și (UE) nr. 231/2012 ar trebui modificate în consecință.
               
            
                  (12)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Anexa II la Regulamentul (CE) nr. 1333/2008 se modifică în conformitate cu anexa I la prezentul regulament.
      Articolul 2
      Anexa la Regulamentul (UE) nr. 231/2012 se modifică în conformitate cu anexa II la prezentul regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 28 iulie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 354, 31.12.2008, p. 16.
      
         (2)  JO L 354, 31.12.2008, p. 1.
      
         (3)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
      
         (4)  Decizia 2006/232/CE a Consiliului din 20 decembrie 2005 referitoare la încheierea Acordului între Comunitatea Europeană și Statele Unite ale Americii privind comerțul cu vin (JO L 87, 24.3.2006, p. 1).
      
         (5)  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).
      
         (6)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
      
         (7)  EFSA Journal 2016;14(3):4435.
      
         ANEXA I
         În anexa II la Regulamentul (CE) nr. 1333/2008, partea B punctul 3 „Aditivi alimentari, alții decât coloranții și îndulcitorii”, după rubrica referitoare la aditivul alimentar E 452 se introduce următoarea rubrică nouă:
         
            
                        „E 456
                     
                     
                        Poliaspartat de potasiu”
                     
                  
      
      
         ANEXA II
         În anexa la Regulamentul (UE) nr. 231/2012, după rubrica referitoare la aditivul alimentar E 452(iv) se introduce următoarea rubrică nouă:
         
            
                        
                           „E 456 POLIASPARTAT DE POTASIU
                        
                     
                  
                        
                           Sinonime
                        
                     
                  
                        Definiție
                     
                     
                        Poliaspartatul de potasiu este o sare de potasiu a acidului poliaspartic, produsă din acid L-aspartic și hidroxid de potasiu. Procesul termic transformă acidul aspartic în polisuccinimidă care este insolubilă. Polisuccinimida este tratată cu hidroxid de potasiu, ceea ce permite deschiderea inelului și polimerizarea unităților. Ultima etapă constă în faza de uscare prin pulverizare, în urma căreia rezultă o pudră de culoare cafeniu deschis.
                     
                  
                        Număr CAS
                     
                     
                        64723-18-8
                     
                  
                        Denumire chimică
                     
                     
                        Acid L-aspartic, homopolimer, sare de potasiu
                     
                  
                        Formulă chimică
                     
                     
                        [C4H4NO3K]n
                        
                     
                  
                        Masă molară medie gravimetrică
                     
                     
                        Aproximativ 5 300  g/mol
                     
                  
                        Compoziție
                     
                     
                        Nu mai puțin de 98 % raportat la substanța uscată
                     
                  
                        Dimensiunea particulelor
                     
                     
                        Nu mai puțin de 45 μm (nu mai mult de 1 % din greutate particule sub 45 μm)
                     
                  
                        
                           Descriere
                        
                     
                     
                        O pulbere de culoare brun deschis, inodoră
                     
                  
                        
                           Identificare
                        
                     
                  
                        Solubilitate
                     
                     
                        Foarte solubil în apă și puțin solubil în solvenți organici
                     
                  
                        pH
                     
                     
                        7,5-8,5 (40 % soluție apoasă)
                     
                  
                        
                           Puritate
                        
                     
                  
                        Grad de substituție
                     
                     
                        Nu mai puțin de 91,5 % raportat la substanța uscată
                     
                  
                        Pierdere prin uscare
                     
                     
                        Nu mai mult de 11 % (105 °C, 12 ore)
                     
                  
                        Hidroxid de potasiu
                     
                     
                        Nu mai mult de 2 %
                     
                  
                        Acid aspartic
                     
                     
                        Nu mai mult de 1 %
                     
                  
                        Alte impurități
                     
                     
                        Nu mai mult de 0,1 %
                     
                  
                        Arsenic
                     
                     
                        Nu mai mult de 2,5 mg/kg
                     
                  
                        Plumb
                     
                     
                        Nu mai mult de 1,5 mg/kg
                     
                  
                        Mercur
                     
                     
                        Nu mai mult de 0,5 mg/kg
                     
                  
                        Cadmiu
                     
                     
                        Nu mai mult de 0,1 mg/kg”